Statens naturoppsyn

Statens naturoppsyn (SNO) er en statlig myndighet som har til oppgave å ivareta nasjonale miljøverdier og forebygge miljøkriminalitet. Statens naturoppsyn (SNO) utøver myndighet etter lov om statlig naturoppsyn av 21. juni 1996 og er en del av Miljødirektoratet.

SNO ble formelt opprettet 24. oktober 1996. Direktør og de første naturoppsynsstillingene kom på plass i 1998 og ble organisert som en egen avdeling i Direktoratet for naturforvaltning, nå Miljødirektoratet. Foruten hovedkontoret i Trondheim har SNO ansatte i alle landets fylker, der lokalt feltpersonell utfører det praktiske oppsynet i felt.
SNO fører kontroll med bestemmelser gitt i naturmangfoldloven, motorferdselsloven, kulturminneloven, viltloven, lov om friluftslivet, markaloven, lakse- og innlandsfiskloven og deler av forurensningsloven. Ansatte i Statens naturoppsyn kan ha begrenset politimyndighet. De viktigste oppgavene til SNO er kontroll, tilsyn, informasjon og veiledning, i tillegg til registrering, dokumentasjon, skjøtsel og tilrettelegging.

Statens naturoppsyn ledes av avdelingsdirektør Morten Kjørstad.

 Direktører 
 Morten Kjørstad: 2018–
 Pål Prestrud: 2013–2018
 Reidar Andersen: 2009–2013
 : 1998–2009

 Se også 
 Fjelltjenesten
 Reinpolitiet

 Referanser 

 Eksterne lenker 


Kategori:Norske statlige myndigheter
Kategori:Miljømyndigheter
Kategori:Norsk politi
Kategori:Etableringer i 1996